Tor Bomann-Larsen

**Tor Bomann-Larsen** (født 26. april 1951 på Jevnaker) er en norsk forfatter og tegner. 

## Bakgrunn og virke
Etter å ha tatt sin kunstutdanning fra Einar Granum Kunstfagskole og fra faghøyskolen i Münster i Tyskland hadde han først en kort karriere som billedkunstner. Han debuterte med egen separatutstilling i 1979, og ble innkjøpt av Nasjonalgalleriet samme år. Flere utstillinger ble det ikke, og i stedet begynte han som avistegner i avisen *[[Ny Tid]]*. Han har siden både utgitt tegneserier (blant annet Donald Duck og om Fridtjof Nansen), skrevet flere barnebøker, og utgitt biografier om Roald Amundsen og Sigurd Christiansen. Boka *Den evige sne* (1993) oppsummerer mange av hans tanker når det gjelder skisportens dominerende stilling i norsk åndsliv, et tema som går igjen i billedbøkene og tegneseriene.

I 2004 mottok han Brageprisen for *Folket. Haakon & Maud*, andre bind i en biografi om Haakon VII og dronning Maud. I NRK-programmet *[[Faktasjekken]]* kåret medlemmer i Norsk faglitterær forfatter- og oversetterforening Haakon og Maud-biografiene til femte beste norske bok i biografisjangeren utgitt etter 1945.

Han er medlem av Det Norske Akademi for Språk og Litteratur. Han ble statsstipendiat i 2009.

## Bibliografi
* *Kongen : Haakon & Maud VIII* (2019) ISBN 9788202555559
* *Hjemlandet : Haakon & Maud VII* (2016) ISBN 9788202452643
* *Svaret. Haakon & Maud VI* (2013)
* *Æresordet. Haakon & Maud V* (2011)
* *Makten. Haakon & Maud IV* (2008)
* *Vintertronen. Haakon & Maud III* (2006)
* *Folket. Haakon & Maud II* (2004) 
* *Kongstanken. Haakon & Maud I* (2002) 
* *Sporet fra Ødemarken* artikler (2001) 
* Livlegen: roman (1999) ISBN 82-02-18470-3
* Det usynlige blekk: Sigurd Christiansens liv biografi (1997) ISBN 82-02-16177-0
* *Den siste prinsen* billedbok (1996) 
* Roald Amundsen: en biografi (1995) ISBN 82-02-14137-0
* *Lille Sonjas store pappa* billedbok (1993) 
* *Den evige sne* historisk essay (1993) 
* *Roalds tur* billedbok (1992) 
* Turen til nordpolen billedbok (1991) ISBN 82-02-13162-6
* De fleste har nok med å leve : et essay om Sigurd Christiansens manglende monument biografisk essay (1991) ISBN 82-02-12916-8
* *Olavs første skitur* billedbok (1990) 
* Da det gjaldt : en god nordmann står endelig frem satire (1990) ISBN 82-02-12439-5
* *Adolfs menn* tegneserie (1990) 
* *Den perfekte politiker* satire (1989) 
* *Drama i Bayern* tegneserie (1987) 
* *Fridjof & Hjalmar* tegneserie (1986) 
* *1905* tegneserie (1985)
* *Glipp 2 & jakten på åndslivet* avistegninger (1982)
* *Glipp* avistegninger (1981)

## Priser og utmerkelser (utvalg)
* 1986 &ndash; Kultur- og kirkedepartementets tegneseriepris for barne- og ungdomslitteratur, for *Fridtjof og Hjalmar*
* 1987 &ndash; Sproing-prisen, for *Drama i Bayern*
* 1993 &ndash; Cappelenprisen
* 2000 &ndash; Brakeprisen, for *Livlegen*
* 2004 &ndash; Brageprisen for faglitteratur, for *Folket. Haakon & Maud II*
* 2009 &ndash; Utnevnt til statsstipendiat

## Referanser


## Kilder
* Presentasjon av Tor Bomann-Larsen i Forfatterkatalogen på Forfattersentrums nettsider

## Eksterne lenker
* 

*  Tor Bomann-Larsen i Cappelen Forlag
*  Tor Bomann-Larsen i Cappelen Publisher
*  Tor Bomann-Larsen i NRK Forfatter